
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 704 

19 Αυγούστου 1996 


ΥΠΟΥΡΓΙΚΕ Σ ΑΠΟΦΑΣΕΙΣ ΚΑΙ Ε ΓΚΡΙΣΕΙΣ 

Αοίθ. Ποωτ. 7001/4/12-η7 

Ίδρυση Ειδικών Αστυνομικών Υπηρεσιών Δίωξης 

Εγκληματικότητας Ηρακλείου, Ρεθύμνης και Χανίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 
1,2,5 και 6 του ν. 1481/1984 “Οργανισμός Υπουργείου 
Δημόσιας Τάξης” (Α-152), όπως το τελευταίο άρθρο 
αντικαταστάθηκε με το άρθρο 1 παρ. 1 του ν. 
1590/1986 (Α-49), καθώς και τις διατάξεις των άρθρων 
34 παρ. 1 και 37 παρ. 1 του ίδιου ως άνω νόμου. 

2. Τις διατάξεις του άρθρου 29Α του ν. 1558/1985 
“Κυβέρνηση και Κυβερνητικά Όργανα” (Α-137), το 
οποίο προστέθηκε με το άρθρο 27 του ν. 2081/1992 (Α- 
154). 

3. Τις διατάξεις του άρθρου 22 παρ. 3 του ν. 
2362/1995 “Περί Δημοσίου Λογιστικού, ελέγχου των 
δαπανών του Κράτους και άλλες διατάξεις” (Α-247). 

4. Τις διατάξεις του π.δ. 137/1996 “Συγκρότηση της 
Γενικής Γραμματείας Δημόσιας Τάξης σε Υπουργείο 
Δημόσιας Τάξης” (Α-51). 

5. Την ανάγκη της ενίσχυσης της προληπτικής και 
κατασταλτικής δραστηριότητας των Αστυνομικών 
Διευθύνσεων Ηρακλείου, Ρεθύμνης και Χανίων, στην 
καταπολέμηση της εγκληματικότητας. 

6. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Προϋπολογισμού, ύψους 40.445.000 δραχμών περίπου, 
για το έτος 1996 και 96.540.000 δραχμών περίπου για 
το έτος 1997. Η δαπάνη του έτους 1996, πλην εκείνης 
που αντιστοιχεί στον Κ.Α.Ε. 1722 (1.120.000 δραχμές 
περίπου) έχει προβλεφθεί σχεδόν στο σύνολό της στον 
κρατικό προϋπολογισμό εξόδων Ε.Φ. 43110 
“ΕΛΛΗΝΙΚΗ ΑΣΤΥΝΟΜΙΑ” και η αντιμετώπισή της θα 
καταστεί δυνατή από τις υπάρχουσες σχετικές πιστώ¬ 
σεις, που αντιστοιχούν στους Κ.Α.Ε. 0721, 0824, 0831, 
0832, 0861, 1111, 1112, 1231, 1321, 1322, 1511, 1512 
και 1722 ή με τη μεταφορά από άλλες ομοειδείς πιστώ¬ 
σεις. Η δαπάνη του έτους 1997 (1-1-1997 έως 15-8- 


1997) που αντιστοιχεί στους Κ.Α.Ε. 0824, 0831, 0832, 
0861, 1111, 1112, 1231, 1321, 1322, 1424, 1511 και 
1512 θα προβλεφθεί στο σχέδιο προϋπολογισμού εξό¬ 
δων Ε.Φ. 43.110 “ΕΛΛΗΝΙΚΗ ΑΣΤΥΝΟΜΙΑ”,έτους, 1997, 
που ήδη καταρτίζεται και η αντιμετώπισή της θα εξετα¬ 
στεί στα πλαίσια των πιστώσεων που θα εγκριθούν για 
το σκοπό αυτό, αποφασίζουμε: 

Άρθρο 1. 

Ίδρυση. Έδρα. Υπαγωγή. Τοπική αρμοδιότητα. 

1. Ιδρύονται και λειτουργούν οι εξής Ειδικές Αστυ¬ 
νομικές Υπηρεσίες Δίωξης Εγκληματικότητας 
(ΕΙΔ.ΑΣ.Υ.Δ.Ε.): 

α. Ειδική Αστυνομική Υπηρεσία Δίωξης Εγκληματικό¬ 
τητας Ηρακλείου (ΕΙΔ.ΑΣ.Υ.Δ.Ε. Ηρακλείου), με έδρα 
την Κοινότητα Ασημίου και περιφέρεια εκείνη της Αστυ¬ 
νομικής Διεύθυνσης Ηρακλείου. 

β. Ειδική Αστυνομική Υπηρεσία Δίωξης Εγκληματικό¬ 
τητας Ρεθύμνης (ΕΙΔ.ΑΣ.Υ.Δ.Ε. Ρεθύμνης), με έδρα το 
Δήμο Ρεθύμνου και περιφέρεια εκείνη της Αστυνομικής 
Διεύθυνσης Ρεθύμνης. 

γ. Ειδική Αστυνομική Υπηρεσία Δίωξης Εγκληματικό¬ 
τητας Χανίων (ΕΙΔ.ΑΣ.Υ.Δ.Ε. Χανίων), με έδρα το Δήμο 
Σούδας και περιφέρεια εκείνη της Αστυνομικής 
Διεύθυνσης Χανίων. 

2. Οι ΕΙΔ.ΑΣ.Υ.Δ.Ε. Ηρακλείου, Ρεθύμνης και Χανίων 
είναι ισότιμες με Αστυνομικό Τμήμα και υπάγονται διοι¬ 
κητικά στις Αστυνομικές Διευθύνσεις Ηρακλείου, Ρεθύ¬ 
μνης και Χανίων, αντίστοιχα. 

Άρθρο 2. 

Αποστολή. Λειτουργικές αρμοδιότητες. 

1. Αποστολή των Ε1Δ.ΑΣ.Υ.Δ.Ε. Ηρακλείου, Ρεθύμνης 
και Χανίων είναι η συμβολή και η παροχή ειδικής υπο¬ 
στήριξης στο έργο των Υπηρεσιών των οικείων Αστυνο¬ 
μικών Διευθύνσεων, με σκοπό την πρόληψη και κατα¬ 
στολή του οργανωμένου και του κοινού εγκλήματος και 
την ενίσχυση του αισθήματος ασφαλείας των πολιτών. 
Στην αποστολή των ΕΙΔ.ΑΣ.Υ.Δ.Ε. περιλαμβάνεται η 
καταπολέμηση, ιδίως, των εγκλημάτων: 

α. Της ζωοκλοπής και της ζωοκτονίας. 

β. Της εισαγωγής, εξαγωγής, επανεξαγωγής, διαμε¬ 
τακόμισης, κατασκευής, μετασκευής, συναρμολόγη- 

(της, κατοχής, παράδοσης, προμήθειας, εμπορίας, διά¬ 
θεσης, μεταφοράς, απόκρυψης και χρήσης όπλων, 
πυρομαχικών, εκρηκτικών υλών και εκρηκτικών μηχανι¬ 
σμών, φωτοβολίδων, βεγγαλικών και πυροτεχνικών παι¬ 
δικών αθυρμάτων, οπλοφορίας, οπλοχρησίας, άσκοπων 
πυροβολισμών και των συναφών εγκλημάτων. 

γ. Της καλλιέργειας ή συγκομιδής φυτών από τα 
οποία παράγονται ναρκωτικές ουσίες, εισαγωγής ή 
εξαγωγής ή διαμετακόμισης ναρκωτικών, πώλησης, 
αγοράς ή διάθεσης σε τρίτους ναρκωτικών ή μεσολά¬ 
βησης στις πράξεις αυτές ή αποθήκευσης ναρκωτικών, 
κατοχής ή μεταφοράς ή χρήσης ναρκωτικών και των 
συναφών εγκλημάτων, 
δ. Της αρχαιοκαπηλίας. 

ε. Της λαθρομετανάστευσης και των συναφών δρα¬ 
στηριοτήτων. 

2. Η αποστολή των ΕΙΔ.ΑΣ.Υ.Δ.Ε. εκπληρώνεται με 
τους εξής ιδίως τρόπους; 

α. Ενέργεια αιφνιδιαστικών ή προγραμματισμένων και 
επιλεκτικών, από πλευράς αστυνομικής αξιολόγησης, 
ελέγχων και ερευνών επί οχημάτων, προσώπων, πραγ¬ 
μάτων, εγκαταστάσεων και χώρων. 

β. Ενέργεια ενεδρών, κατοπτεύσεων και περιπολιών 
πεζών και εποχουμένων., 
γ. Συλλογή και αξιοποίηοη πληροφοριών, 
δ. Αναζήτηση, εντοπισμό και σύλληψη δραστών και 
διωκομένων προσώπων, κατάσχεση προϊόντων και πει¬ 
στηρίων εγκλημάτων και μέσων τέλεσης αυτών, 
ε. Επιτήρηση περιοχών, εγκαταστάσεων και χώρων, 
στ. Συνεργασία και σύμπραξη, με άλλες Αστυνομικές 
Υπηρεσίες, κατά το σχεδίασμά και την εκτέλεση κοινών 
αστυνομικών επιχειρήσεων. 

3. Διωκόμενα και αναζητούμενα πρόσωπα, που εντοπί¬ 
ζονται και συλλαμβάνονται, καθώς και μέσα διάπραξης ε¬ 
γκλημάτων, προϊόντα και πειστήρια εγκλημάτων, τα ο¬ 
ποία ανευρίσκονται και κατάσχονται, κατά την αποστολή 
των ΕΙΔ.ΑΣ.Υ.Δ.Ε., προσάγονται ή παραδίδονται, αντί¬ 
στοιχα και κατά περίπτωση, στις οικείες και αρμόδιες κα¬ 
τά τόπο και καθύλη Αστυνομικές Αρχές, για περαιτέρω ε¬ 
νέργειες. Στις ίδιες Αρχές παραδίδονται και τα δελτία βε¬ 
βαίωσης παραβάσεων και συμβάντων για το χειρισμό των 
υποθέσεων. Κατ_εξαίρεση δεν παραδίδονται στις ανωτέ¬ 
ρω Υπηρεσίες οι πράξεις επιβολής προστίμων ή διοικητι¬ 
κών ποινών, ο χειρισμός των οποίων ανήκει στην αρμο¬ 
διότητα των ΕΙΔ.ΑΣ.Υ.Δ.Ε. 

Ολα τα αδικήματα και συμβάντα και τα συναφή προς 
αυτά περιστατικά καταχωρούνται στο Βιβλίο Αδικημάτων 
- Συμβάντων - Συστάσεων - Συλλήψεων και Παραπόνων ή 
και άλλα ειδικά βιβλία, σύμφωνα με τις κείμενες διατάξεις. 

4. Οι Διευθυντές των οικείων Αστυνομικών 
Διευθύνσεων, μπορούν, κατ’ εξαίρεση, να αναθέτουν, 
με έγγραφη ή προφορική διαταγή τους, στις Ειδικές 
Αστυνομικές Υπηρεσίες Δίωξης Εγκληματικότητας, την 
προανάκριση και εξιχνίαση εγκλημάτων, που υπάγονται 
στην αρμοδιότητα των ΕΙΔ.ΑΣ.Υ.Δ.Ε. και για τα οποία 
αρχικά επιλήφθηκαν αυτές, εφόσον κατά την κρίση 
τους, ενδείκνυται, ως εκ του τόπου, του τρόπου, των 
μέσων και των ειδικών συνθηκών τέλεσής τους και του 
προσφόρου της έρευνας γενικά. 

5. Οι Αστυνομικές Υπηρεσίες και τα Μεταβατικά 
Αποσπάσματα των Αστυνομικών Διευθύνσεων Ηρακλεί¬ 
ου, Ρεθύμνης και Χανίων υποχρεούνται να διαβιβάζουν 
αμέσως και στις οικείες ΕΙΔ.ΑΣ.Υ.Δ.Ε. πληροφορίες που 


σχετίζονται με την αποστολή τους, τις οποίες αυτές 
αξιολογούν και αξιοποιούν αποτελεσματικά με ανάλο¬ 
γες ενέργειες. Αντίστοιχη υποχρέωση έχουν και οι 
ΕΙΔ.ΑΣ.Υ.Δ.Ε. σε σχέση με τις άλλες Υπηρεσίες. 

6. Στις ΕΙΔ.ΑΣ.Υ.Δ.Ε., συγκροτείται και λειτουργεί 
Γ ραφείο Γ ραμματείας, που χειρίζεται τα θέματα διοικη¬ 
τικής υποστήριξης αυτών. Στελεχώνεται με αστυνομικό 
προσωπικό μέχρι τρία (3) άτομα, με Προϊστάμενο Ανθυ- 
παστυνόμο ή Αρχιφύλακα που προέρχεται από 
Παραγωγική Σχολή ή προαγωγικές εξετάσεις. 
Διαχειριστικά εξυπηρετούνται από τις Αστυνομικές 
Διευθύνσεις, στις οποίες υπάγονται διοικητικά. Οι κεί¬ 
μενες διατάξεις και διαδικασίες πσυ αφορούν την 
έγκριση και εκκαθάριση δαπανών των Αστυνομικών 
Τμημάτων, των Αστυνομικών Διευθύνσεων Ηρακλείου, 
Ρεθύμνης και Χανίων, εφαρμόζονται και στις 
ΕΙΔ.ΑΣ.Υ.Δ.Ε. 

7. Δεν θίγονται οι αρμοδιότητες και οι υποχρεώσεις 
των λοιπών Αστυνομικών Αρχών και των Μεταβατικών 
Αποσπασμάτων, αναφορικά με τους τομείς της αποστο¬ 
λής των ΕΙΔ.ΑΣ.Υ.Δ.Ε. Δεν θίγονται, επίσης, οι υποχρε¬ 
ώσεις των ΕΙΔ.ΑΣ.Υ.Δ.Ε. που προβλέπονται γενικά για 
τις Αστυνομικές Αρχές, από τις κείμενες διατάξεις. 

8. Οι ΕΙΔ.ΑΣ.Υ.Δ.Ε. δραστηριοποιούνται κατά τρόπο 
συστηματικό, μεθοδικό και ασφαλή, ώστε να εξασφαλί¬ 
ζονται η αιφνιδιαστικότητα, η ταχύτητα, η αμεσότητα 
και η αποτελεσματικότητα της δράσης και η ενίσχυση 
του αισθήματος ασφαλείας των πολιτών. 
Διαρθρώνονται σε Ειδικές Αστυνομικές Ομάδες 
Δράσης (ΕΙΔ.Α.Ο.Δ.). 

9. Οι ενέργειες του προσωπικού, κατά την εκτέλεση 
του έργου τους, διέποντα απαρεγκλίτως από τις 
συνταγματικές και νομοθετικές διατάξεις που κατοχυ¬ 
ρώνουν τα ατομικά δικαιώματα των πολιτών και ιδίως 
εκείνες των άρθρων 74, 76 έως 79,93 έως 96, 99, 101, 
102, 107 έως 123, 125 και 133 του π.δ. 141/1991 (Α-58).’ 

Άρθρο 3, 

Διοικητής. 

1. Διοικητής ορίζεται Αστυνόμος Α’ ή Αστυνόμος Β’. 
Έχει τα καθήκοντα, υποχρεώσεις και δικαιώματα 
Διοικητή Αστυνομικού Τμήματος, που προβλέπονται 
από τις κείμενες διατάξεις. 

2. Επιπλέον των ως άνω καθηκόντων και υποχρεώσε¬ 
ων: 

α. Συνεργάζεται με τους Διοικητές των κατά τόπους 
αρμοδίων Αστυνομικών Υπηρεσιών και Μεταβατικών 
Αποσπασμάτων, για την ανταλλαγή πληροφοριών και 
το συντονισμό των ενεργειών και την αποτελεσματικό¬ 
τερη πρόληψη και καταστολή της εγκληματικότητας. 

β. Αναφέρει στο Διευθυντή της οικείας Αστυνομικής 
Διεύθυνσης, όταν συντρέχει ανάγκη σύμπραξης με 
άλλες Αστυνομικές Υπηρεσίες και Μεταβατικά Αποσπά¬ 
σματα, και ζητεί την ενίσχυσή του, εφόσον χρειάζεται. 

γ. Μεριμνά για την εκπαίδευση και την ανάπτυξη και 
ανύψωση του ηθικού των ανδρών, ώστε να είναι πάντο¬ 
τε ικανοί για την εκπλήρωση της ειδικής αποστολής 
τους. 

δ. Σχεδιάζει και λαμβάνει μέτρα προστασίας του προ¬ 
σωπικού κατά τις επιχειρήσεις, μετακινήσεις, διανυκτε- 
ρεύσεις και διημερεύσεις αυτού. 

ε. Καταρτίζει τον εμπιστευτικό τακτικό και έκτακτο 
σχεδιασμό δράσης της ΕΙΔ.ΑΣ.Υ.Δ.Ε. και κοινοποιεί 

αυτόν στην προϊστάμενη του Αστυνομική Διεύθυνση, 
την Επιθεώρηση Αστυνομίας και την Ε’ Γενική Επιθεώ¬ 
ρηση Αστυνομίας. Ο σχεδιασμός αυτός μπορεί να τρο¬ 
ποποιείται και προσαρμόζεται στις μεταβαλλόμενες 
συνθήκες και περιστάσεις. Σε κατεπείγουσες σημαντι¬ 
κές και έκτακτες περιπτώσεις θεωρείται επαρκής η 
προφορική ενημέρωση της Αστυνομικής Διεύθυνσης. 
Στις περιπτώσεις, κατά τις οποίες ενδείκνυται ή επιβάλ¬ 
λεται, κοινοποιεί το σχεδίασμά αυτόν και στις 
ΕΙΔ.ΑΣ.Υ.Δ.Ε. ή άλλες Αστυνομικές Αρχές του ίδιου ή 
και των ομόρων Νομών. Η διαδικασία αυτή υλοποιείται 
και προφορικά κατά την κρίση του Διοικητή της οικείας 
ΕΙΔ.ΑΣ.Υ.Δ.Ε. 

στ. Σχεδιάζει την καθημερινή διάταξη της Υπηρεσίας, 
καταρτίζει τις ομάδες δράσης του προσωπικού και 
καθοδηγεί αυτό επαρκώς για την αποτελεσματική 
εκπλήρωση της αποστολής του. 

ζ. Συντονίζει το έργο των ομάδων δράσης και αναλαμ¬ 
βάνει ο ίδιος τη διεύθυνση των επιχειρήσεων, όταν δια- 
ταχθεί ή κριθεί αναγκαίο. Ασκεί διαρκή και αδιάλειπτο 
έλεγχο στη συμπεριφορά και τη δράση του προσωπι¬ 
κού και λαμβάνει ή προτείνει αμελλητί όλα τα προσήκο¬ 
ντα μέτρα. 

η. Συνεργάζεται με τις τοπικές αρχές, τους Ο.Τ.Α. και 
φορείς,στα πλαίσια της αποστολής του. Οι δημόσιες 
υπηρεσίες, οι οργανισμοί και οι επιχειρήσεις κοινής 
ωφέλειας, τα ν.π.δ.δ. και οι οργανισμοί τοπικής αυτοδι¬ 
οίκησης παρέχουν στις ΕΙΔ.ΑΣ.Υ.Δ.Ε. κάθε πληροφορία 
για ζητήματα της αρμοδιότητάς τους (άρθρο 18 παρ. 6 
V. 1481/1984). 

Άρθρο 4. 

Αρμοδιότητες Διευθυντών Αστυνομικών Διευθύνσεων 
Ηρακλείου, Ρεθύμνης και Χανίων. 

Οι Διευθυντές των Αστυνομικών Διευθύνσεων 
Ηρακλείου, Ρεθύμνης και Χανίων, επιπλέον των καθηκό¬ 
ντων και αρμοδιοτήτων τους, που προβλέπονται από τις 
κείμενες διατάξεις: 

1. Παρακολουθούν τη δραστηριότητα των 
ΕΙΔ.ΑΣ.Υ.Δ.Ε. και εκδίδουν τις, κατά την κρίση τους, 
αναγκαίες διαταγές και οδηγίες για την αποτελεσματι¬ 
κότερη εκτέλεση της αποστολής τους. 

2. Προτείνουν, αρμοδίως, τη λήψη μέτρων για τη 
μεγιστοποίηση και βελτιστοποίηση της απόδοσης των 
Υπηρεσιών αυτών. 

3. Ορίζουν, αν κρίνουν σκόπιμο και απαραίτητο. Αξιω¬ 
ματικό της Διεύθυνσής τους, ανώτερο των Διοικητών 
των ΕΙΔ.ΑΣ.Υ.Δ.Ε., ως επικεφαλής επιχειρήσεων, σε 
περίπτωση σύμπραξής τους με άλλες Αστυνομικές 
Υπηρεσίες και Μεταβατικά Αποσπάσματα, εντός των 
ορίων δικαιοδοσίας της οικείας Αστυνομικής 
Διεύθυνσης. 

4. Ελέγχουν και παρέχουν οδηγίες και κατευθύνσεις, 
για την κατάρτιση των προγραμμάτων δράσης, εφόσον 
συντρέχει περίπτωση. Ανταλλάσσουν απόψεις με τους 
Διοικητές των ΕΙΔ.ΑΣ.Υ.Δ.Ε., κατά λόγο αρμοδιότητας, 
και ενεργούν, από κοινού, κριτική ανάλυση επί σοβα¬ 
ρών υποθέσεων. 

5. Υποβάλλουν, στην Επιθεώρηση Αστυνομίας 
Κρήτης, ανά δίμηνο, λεπτομερή αναφορά για τη δρα¬ 
στηριότητα και τα αποτελέσματα της δράσης των 
ΕΙΔ.ΑΣ.Υ.Δ.Ε. 

6. Επιθεωρούν, τακτικά, μια φορά ανά τετράμηνο, και 


έκτακτα, τις ΕΙΔ.ΑΣ.Υ.Δ.Ε., με σκοπό τη διαπίστωση της 
επιχειρησιακής ετοιμότητας, ικανότητας και αποτελε- 
σματικότητας αυτών και ενεργούν αναλόγως. Ελέγ¬ 
χουν, επίσης, το προσωπικό κατά την εκτέλεση της 
αποστολής τους, οι ίδιοι ή διαμέσου των 
Υποδιευθυντών των Διευθύνσεών τους. 

7. Αναφέρουν, καθημερινά, και ενημερώνουν τηλεφω- 
νικώς τον Επιθεωρητή Αστυνομίας Κρήτης και το Γενικό 
Επιθεωρητή της Ε' Γενικής Επιθεώρησης Αστυνομίας, 
για τα αξιόλογα περιστατικά. 

8. Συνεργάζονται με τις τοπικές αρχές, Ο.Τ.Α. και 
φορείς, για την επίτευξη των στόχων των ΕΙΔ.ΑΣ.Υ.Δ.Ε. 

Άρθρο 5. 

Αρμοδιότητες Επιθεωρητή Αστυνομίας. 

Ο Επιθεωρητής Αστυνομίας Κρήτης, επιπλέον, των 
άλλων καθηκόντων και αρμοδιοτήτων του, που προβλέ- 
πονται από τις κείμενες διατάξεις: 

1. Αναφέρει, καθημερινά και ενημερώνει τηλεφωνικώς 
τον οικείο Γενικά Επιθεωρητή Αστυνομίας, για τα αξιό¬ 
λογα περιστατικά, που αφορούν τη δράση των 
ΕΙΔ.ΑΣ.Υ.Δ.Ε.. Υποβάλλει, ιεραρχικά, στις αρμόδιες 
Διευθύνσεις του Υπουργείου Δημόσιας Τάξης, με κοινο¬ 
ποίηση και στη Διεύθυνση Μελετών, ανά δίμηνο λεπτο¬ 
μερή αναφορά για τη δραστηριότητα και τα αποτελέ¬ 
σματα της δράσης των ΕΙΔ.ΑΣ.Υ.Δ.Ε.. 

2. Επιθεωρεί, τακτικά μια φορά ανά εξάμηνο και 
έκτακτα, τις ΕΙΔ.ΑΣ.Υ.Δ.Ε., με σκοπό τη διαπίστωση και 
εκτίμηση του βαθμού ετοιμότητας, ικανότητας και απο- 
τελεσματικότητας αυτών, εκδίδει τις αναγκαίες διατα¬ 
γές και οδηγίες και λαμβάνει ή προτείνει ανάλογα 
μέτρα. 

3. Αναθέτει, σε κατάλληλο Αξιωματικό, με διαταγή 
του και ύστερα από πρόταση των Διευθυντών των 
Αστυνομικών Διευθύνσεων Ηρακλείου, Ρεθύμνης και 
Χανίων, το συντονισμό και την ευθύνη της διεξαγωγής 
αστυνομικών επιχειρήσεων, εφόσον συμπράττουν 
δυνάμεις των ΕΙΔ.ΑΣ.Υ.Δ.Ε. ή και άλλων Υπηρεσιών 
ομόρων Αστυνομικών Διευθύνσεων. 

4. Συγκαλεί, μια φορά ανά μήνα, και εναλλακτικά στις 
έδρες των Αστυνομικών Διευθύνσεων Ηρακλείου, Ρεθύ¬ 
μνης και Χανίων, συσκέψεις με τη συμμετοχή του οικεί¬ 
ου Διευθυντή Αστυνομικής Διεύθυνσης και του Διοικητή 
της οικείας ΕΙΔ.ΑΣ.Υ.Δ.Ε., με σκοπό την ανάλυση και 
εκτίμηση της κατάστασης, την επισήμανση προβλημά¬ 
των, την υπόδειξη τρόπων και τη λήψη μέτρων επίλυ¬ 
σής τους και την παροχή οδηγιών. 

Άρθρο 6. 

Αρμοδιότητες Γενικού Επιθεωρητή Αστυνομίας. 

Γενικός Επιθεωρητής Αστυνομίας της Ε’ Γενικής 
Επιθεώρησης Αστυνομίας, επιπλέον των άλλων καθηκό¬ 
ντων και αρμοδιοτήτων του, που προβλέπονται από τις 
κείμενες διατάξεις: 

1. Λαμβάνει ή προτείνει, αρμοδίως, κάθε πρόσφορο 
και απαραίτητο μέτρο προς την κατεύθυνση της ενίσχυ¬ 
σης της αποτελεσματικότητας των ΕΙΔ.ΑΣ.Υ.Δ.Ε. 

2. Αξιολογεί τη δραστηριότητα των ΕΙΔ.ΑΣ.Υ.Δ.Ε. και 
διαπιστώνει, καταλλήλως, το βαθμό επίτευξης των στό¬ 
χων και προσδοκιών της Ηγεσίας και εισηγείται αναλό- 
γως. 

3. Επιθεωρεί τακτικά, τουλάχιστον μια φορά το έτος, 

τιςΈΙΔ.ΑΣ.Υ.Δ.Ε. και έκτακτα, όταν κριθεί αναγκαίο ή 
διαταχθεί σχετικά. 

Άρθρο 7. 

Στελέχωση. 

Διοικητής καθεμιάς των ΕΙΔ.ΑΣ.Υ.Δ.Ε. ορίζεται Αξιω¬ 
ματικός με το βαθμό του Αστυνόμου Α’ ή Αστυνόμου Β’. 
Στελεχώνονται με επαρκή αστυνομική δύναμη, που 
προέρχεται από τις Υπηρεσίες των οικείων Αστυνομι¬ 
κών Διευθύνσεων ή και με την ενίσχυσή τους με τη 
φροντίδα και κατά την κρίση της Διεύθυνσης Αστυνομι¬ 
κού Προσωπικού του Υπουργείου Δημόσιας Τάξης. 

Άρθρο 8. 

Υλικοτεχνικός Εξοπλισμός. 

Οι ΕΙΔ.ΑΣ.Υ.Δ.Ε. εφοδιάζονται με τα απαραίτητα οχή¬ 
ματα, οπλισμό και υλικοτεχνικά μέσα, για την εκπλήρω¬ 
ση της αποστολής τους. 

Άρθρο 9. 

Στολή. 

Το προσωπικό των ΕΙΔ.ΑΣ.Υ.Δ.Ε., εκτός από τη στολή 
για τις συνήθεις χρήσεις, φέρει, κατά την εκτέλεση της 
ειδικής αποστολής του, την υπ’ αριθ. 9 Στολή (Επιχειρή¬ 
σεων). Η σύνθεση και η περιγραφή της στολής αυτής 
είναι η εξής; 

Χειυερινή θερινή 

- Μπερές χρώματος μαύρου. - Οπως η υπ’ αριθ. 9 χειμερι- 

- Χαώνιο, τύπου υποδύτη, χρώματος νή στολή, με εξαίρεση το που- 

φαιοκπρινου. λόβερ, τα χειρόκπα και τον 

- Περισκελίδα από ύφασμα του χιτωνίου, επενδύτη. 

- Πουλόβερ εσωτερικό κλειστό, τύπου - Φέρεται περιλαίμιο (φουλά- 
ζιβάγκο, χρώματος φαιοπράσινου ή ρι), χρώματος λαδοπράσινου. 
φανέλα χρώματος λαδοπράσινου 

(κατόπιν διαταγής). 

- Επενδύτης (τζάκετ), χρώματος φαιοπρά¬ 
σινου, προαιρεπκά ή υποχρεωτικά κατόπιν 
διαταγής. 

- Ζωστήρας καννάβινος μαύρος. 

- Υποδήματα μαύρα υψηλά (άρβυλα). 

- Ποδεία μαύρα μάλλινα. 

- Χειρόκτια μαύρα δερμάπνα. 

- Σμικρογραφίες διακριτικών βαθμού στο 
αριστερό πέτο του χαωνίου. 

- Διακριτικό του Σώματος. 

- Ταινίες υφασμάτινες ημικυκλικού σχήματος 
με την ένδειξη “ΕΙΔ.ΑΣ.Υ.Λ.Ε.'’, οι οποίες 
φέρονται στο ύψος του σημείου συρραφής 
των χειρίδων του χιτωνίου. Τα γράμματα είναι 
χρώματος βαθυκύανου σε κίτρινο φόντο. 

Άρθρο 10. 

Εκπαίδευση. 

Η αρχική και η συντηρητική εκπαίδευση, καθώς και η 
μετεκπαίδευση του προσωπικού των ΕΙΔ.ΑΣ.Υ.Δ.Ε., 


πραγματοποιούνται με τη φροντίδα και ευθύνη των 
Διοικητών αυτών και των οικείων Αστυνομικών 
Διευθύνσεων, σε συνεργασία και με τη Διεύθυνση 
Εκπαίδευσης του Υπουργείου Δημόσιας Τάξης και με 
τη συνδρομή της Ειδικής Κατασταλπκής Αντιτρομοκρα- 
τικής Μονάδας (Ε.Κ.Α.Μ.) της Διεύθυνσης Αστυνομικών 
Επιχειρήσεων Αττικής. 

Άρθρο 11. 

Παροχή Κινήτρων. 

Στο προσωπικό των ΕΙΔ.ΑΣ.Υ.Δ.Ε. Ηρακλείου, Ρεθύ- 
μνης και Χανίων καταβάλλεται αποζήμίωση, για εκτέλε¬ 
ση υπηρεσίας εκτός έδρας, για όλες τις ημέρες κίνη¬ 
σης εκτός έδρας, στο ήμισυ της ισχύουσας ημερησίας 
αποζημίωσης, σύμφωνα με τις διατάξεις της παρ. 3 του 
άρθρου 7 της 8008/1/320-ε από 20-6-1996 απόφασης 
του Υπουργού Δημόσιας Τάξης. 

Άρθρο 12. 

Στέγαση ΕΙΔ.ΑΣ.Υ.Δ.Ε. 

1. ΕΙΔ.ΑΣ.Υ.Δ.Ε. Ηρακλείου. 

Στεγάζεται στο οίκημα, το οποίο παραχωρείται από 
την Κοινόττττα Ασημίου, χωρίς την καταβολή μισθώματος. 

2. ΕΙΔ.ΑΣ.Υ.Δ.Ε. Ρεθύμνης. 

Συστεγάζεται στο οίκημα των Υπηρεσιών της Αστυνο¬ 
μικής Διεύθυνσης Ρεθύμνης. 

3. ΕΙΔ.ΑΣ.Υ.Δ.Ε. Χανίων. 

Συστεγάζεται στο οίκημα του Αστυνομικού Τμήματος 
Σούδας. 

Άρθρο 13. 

Καταργητικές διατάξεις. 

Από την έναρξη ισχύος της παρούσας καταργείται η 
7001/4/12-ξστ από 2-8-1995 απόφαση του Γενικού 
Γραμματέα του Υπουργείου Δημόσιας Τάξης (Β-731). 

Άρθρο 14. 

Ρύθμιση λεπτομερειών. 

Λετττομέρειες και θέματα δευτερεύουσας σημασίας, 
που προκύιττουν κατά την εφαρμογή της παρούσας 
απόφασης, ρυθμίζονται με διαταγή του Αρχηγού της 
Ελληνικής Αστυνομίας. 

Άρθρο 15. 

Έναρξη ισχύος. 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1996 

